ΜΑΙΡΗ ΑΝΝ ΣΠΙΕΡ
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Μπορείτε να με πείτε αθεράπευτα ρομαντική,
μα προτιμώ το αισιόδοξα ρομαντική.
Ο μπαμπάς και η Σάρον έμειναν σε ξενώνα στους Λόφους Μπερκσάιρ και εγώ ήλπιζα,
όχι, ήμουν σίγουρη ότι της έκανε πρόταση.
Το Σαββατοκύριακο πριν του Αγίου Βαλεντίνου!
Υπερβολικό;
Λες να ξέρουν ότι ξέρουμε ότι αρραβωνιάστηκαν αν βάλω αυτό;
-Όχι, πολύ διακριτικό. -Ωραία.
Σκέφτηκες να βάλεις και πέπλο;
Και η μπλούζα σου σε προδίδει.
Είμαστε υπέρ όλων των γάμων, μα υποτίθεται ότι είναι έκπληξη.
Αν ήθελαν να είναι έκπληξη, δεν θα κανόνιζαν έξοδο στο Salvatore's.
Υπάρχει καλύτερο μέρος να μας το πουν;
-Η μπλούζα είναι βίντατζ. Του μπαμπά. -Άκουσες τι είπες;
Σωστά. Ίσως να μη θυμίσω τον αποτυχημένο γάμο της μαμάς
τη νύχτα που γιορτάζουμε το επόμενο κεφάλαιο. Πουλόβερ;
Ήρθε η ώρα. Φθινοπωρινός γάμος.
Μπορντό τραπεζομάντιλα.
Λες να με συνοδεύσει ο Λόγκαν;
Μακάρι να με συνοδεύσει.
Αν θες να πεθάνει τη νύχτα του γάμου του ο Ρίτσαρντ.
Σοβαρά όμως, θα ήταν τέλειο.
Είστε τέλειο ζευγάρι. Θα περάσετε μαζί του Αγίου Βαλεντίνου;
Ούτε που το σκέφτηκα αυτό.
Ένα ειδύλλιο τη φορά.
Έλα για φωτογραφία.
ΜΑΙΡΗ ΑΝΝ: ΘΑ ΓΙΝΕΙ ΑΠΟΨΕ ΣΤΕΪΣΙ - ΜΑΛΟΡΙ - ΚΡΙΣΤΙ
Η Ντον κι εγώ ήμασταν έτοιμες.
Μα ο μπαμπάς είχε έτοιμο έναν εικοσάλεπτο μονόλογο για…
Το καλύτερο κρουασάν που έφαγα ποτέ.
Με γέμισε έμπνευση.
Όχι, φιλοδοξία. Θέλω να γίνω σαν εκείνο το κρουασάν.
Είσαι. Βουτυράτος και απρόσμενα ακριβός.
Ο ξενώνας ήταν μες στην πολυτέλεια. Γέμισε το δωμάτιο λουλούδια και κεριά.
Συγγνώμη. Κάτι ακόμη για το κρουασάν.
-Έλιωνε στο στόμα… -Πες το επιτέλους!
Δεν ήθελα να φωνάξω.
Σαν κάτι να έχεις υποψιαστεί, Μαίρη Ανν, οπότε θα το πω όντως.
Έχουμε κάτι σημαντικό που θέλουμε να μοιραστούμε.
Εντάξει. Έκπληκτο βλέμμα, Μαίρη Ανν.
Κατάφερα διακανονισμό.
Δεν θα γίνει καμία έξωση στο Στάμφορντ Χάιτς.
Τι πράγμα;
Είπες "καμία έξωση".
Τέλεια, μπαμπά.
Είμαι περήφανη, Ρίτσαρντ. Είσαι με το μέρος των καλών.
Ευχαριστώ. Θέλω να σας αναλύσω όλη την υπόθεση στα γρήγορα.
Μην παρεξηγηθώ. Η στέγαση είναι βασικό δικαίωμα.
Μα τι έκανε ο πατέρας μου;
Είχε μια υπέροχη γυναίκα δίπλα του.
Πότε επιτέλους θα έκανε πρόταση;
Ξέρω ότι είμαι χειριστική, αλλά νιώθω πολύ χαζή.
Θα φορούσα και φόρεμα.
Χαζό ακούγεται. Η πρόταση, όχι το φόρεμα.
Ίσως να είχε άγχος.
Γλυκά και κάρτες!
Τα παραδίδουμε στην τάξη του έρωτά σας!
Πέντε δολάρια!
Ακριβά για μπαγιάτικα ζαχαρωτά.
Ίσως να μην είχε άγχος. Ίσως να βιαστήκαμε εμείς.
Ποιος λογικός άνθρωπος θα έκανε πρόταση πέντε μέρες πριν του Αγίου Βαλεντίνου;
-Τι είναι; -Τίποτα.
Απλώς…
Θα σου ζητούσα να τα φτιάξουμε σήμερα.
Σου πήρα αυτό το βραχιόλι.
Μπορεί να περιμένει μέχρι την Παρασκευή, όμως.
Όχι! Όχι όχι, δηλαδή!
Όχι, μην περιμένεις την Παρασκευή.
Θέλω πολύ να τα φτιάξουμε.
Εντάξει.
-Είμαστε εντάξει; -Ναι.
-Σχολείο! Μάθημα. -Ναι.
-Γεια. -Γεια.
Φοβερό! Ξέρεις τι σημαίνει αυτό;
Είσαι το πρώτο μέλος που έχει σχέση.
Αν μου το έλεγες πέρσι, θα είχα σοκαριστεί.
-Ευχαριστώ. -Χαίρομαι για σένα.
-Περιμένω ένα "αλλά". -Αλλά…
-Ορίστε. -Να θυμάσαι.
Είσαι πάντα το νούμερο ένα.
Εμείς είμαστε το νούμερο δύο. Ο μπαμπάς σου, το τρία.
Εκείνος είναι το τέσσερα.
Όχι, η Σάρον και η Μίμι. Τέσσερα, πέντε, έξι…
Καταλάβαμε. Αλλά, ως ειδικός στα αγόρια, θα αναλάβω εγώ την ειδική ομάδα σχέσης.
Δεν το θέλουμε αυτό.
Στην πρώτη βδομάδα της σχέσης, μπαίνουν οι κανόνες.
Δεν πρέπει να δείξεις το ενδιαφέρον σου.
-Μη μάθει τι νιώθεις. -Στέισι.
Με όλο τον σεβασμό, έκανες ότι στραμπούληξες το πόδι σου,
για να εντυπωσιάσεις αγόρι και μετά έκλαιγες για τη σφυρίχτρα του.
Νομίζω ότι το 'χω.
Πέρασαν χίλια χρόνια.
-Σφυρίχτρα; -Τραγικό. Θα σου πω.
Αν μπορούσαμε να αφήσουμε τα αγόρια
και να μιλήσουμε για κάτι πιο ώριμο όπως τη δουλειά μας,
θα το εκτιμούσα πολύ, αφού είναι συνεδρίαση του κλαμπ.
Θεέ μου, Μαίρη Ανν.
Έκανες σχέση μόλις λίγες μέρες πριν του Αγίου Βαλεντίνου.
Θρυλικό! Τότε θα βγείτε το πρώτο ραντεβού;
Ούτε που το σκέφτηκα αυτό.
Για να είμαι ειλικρινής, φρικάρω.
Δεν έχουμε βγει ποτέ μόνοι. Κι αν είναι άβολο;
Σας άκουγα ώρες να συζητάτε ποιοι ηθοποιοί θέλετε να παίξουν
σε ταινία Wicked.
Μην ανησυχείς.
Κλαμπ των Μπέιμπι-σίτερ. Εδώ Κρίστι Τόμας.
Έλα, μαμά.
Τι έγινε τελικά με τους γονείς σας;
Αρραβωνιάστηκαν;
Μάλλον δεν είναι η ώρα ακόμη.
Ούτε η ώρα να γίνουμε θετές αδερφές.
Μα είσαι ήδη σαν αδερφή μου.
Δεν χρειαζόμαστε ένα χαρτί για να το κάνουμε επίσημο.
Η μαμά μου θέλει μπέιμπι-σίτερ για την Κάρεν και τον Άντριου αύριο.
-Η Κλόντια. -Καλή τύχη.
Έχει ραντεβού με τον γιατρό για το υποθετικό Μ-Ω-Ρ-Ο.
Δεν ξέρω τι της κάνουν εκεί, γιατί στο σπίτι μου
γίνεται ο Τυφώνας Λιζ τελευταία.
Θα έρθει η Κλόντια.
Ναι, μαμά. Θα σου φέρω σοκολάτα.
Ορίστε.
Πάντα πίστευα ότι η ζωή με σχέση
θα είναι ίδια με τη ζωή χωρίς σχέση.
Αλλά τελικά, σαν τη Μέγκαν πριν αφήσει το παλάτι,
είχα πλέον καθήκοντα και ευθύνες,
με βασικότερο το μεσημεριανό στο…
Σαλόνι των Ζευγαριών.
Ωραία δεν είναι εδώ χωρίς το χάος των ελεύθερων;
Ναι, σίγουρα.
Πλησιάζει η Μέρα του Αγίου Βαλεντίνου.
Επιτέλους! Η μέρα των ζευγαριών. Τι έχετε σχεδιάσει, αγόρια;
Κάναμε κάτι μεγάλο για την επέτειο των πέντε εβδομάδων,
οπότε τώρα θα κάνουμε κάτι χαλαρό. Εσείς;
Έχουμε κράτηση στο Salvatore's.
Πιάσε κόκκινο!
Πάντα το κάνουν αυτό.
-Θεέ μου, κι εμείς! -Εσείς τι σχέδια έχετε;
Έκανα κι εγώ κράτηση στο Salvatore's.
Αλήθεια;
Έχουν θεϊκό ταμπλ ντοτ.
Ειλικρινά, λυπάμαι όσους θα είναι μόνοι την Παρασκευή.
Ούτε που το φαντάζομαι.
Τουλάχιστον ήξερα πότε θα ήταν το πρώτο ραντεβού.
Θρυλικό, όπως θα έλεγε η Μάλορι, μα και λίγο τρομακτικό.
Μιλώντας για τρομακτικά…
Ξέρεις πώς πέθανε η προ-προ-προγιαγιά σου;
-Δεν θυμάμαι. -Τη δική μου τη χτύπησε κεραυνός.
Αλλά πέθανε από δυσεντερία.
Φτιάχνει το οικογενειακό της δέντρο.
Η πλευρά της μαμάς ήταν γρήγορη,
αλλά, όπως θα φαντάζεσαι, η ιστορία των Μπρούερ είναι τεράστια.
Το 'χω. Τα λατρεύω τέτοια.
Λιζ, μήπως θες σοκολάτα;
-Τι; -Έτυχε να έχω μια μπάρα πάνω μου.
Όχι, ευχαριστώ.
Ο Άντριου βλέπει το Γουόλ-Υ για 900ή φορά.
Λέει ότι απολαμβάνει τη σιωπή του.
Αν μπορείς, πήγαινέ του να φάει σε λίγο.
Κι έχουμε παλιές φωτογραφίες στη σοφίτα σε περίπτωση που χρειαστούν για το δέντρο.
Αυτά. Θα γυρίσω στις έξι. Καλά να περάσετε.
Κλόντια, θα την πάρω τη σοκολάτα. Ευχαριστώ.
Καλά να περάσετε. Γεια!
Μπορεί να έχουμε νέο μωρό σύντομα,
αν όλα πάνε καλά.
Ο παππούς Μπεν Μπρούερ.
Κόλλησέ τον δίπλα στην Κορντίλια.
Αν και δεν τα πήγαιναν πολύ καλά οι δυο τους.
Είχαν μαλώσει άσχημα για το εξοχικό στο Κέιπ Κοντ.
Πώς τα ξέρεις όλα αυτά;
Από τον μπαμπά μου. Αλλά τους ακούω να μιλάνε κιόλας.
Συγγνώμη. Ένας παράξενος κύριος αναστάτωσε την Κλαίουσα Κυρία.
Την Κλαίουσα Κυρία;
Ζει εδώ, στον χώρο που ζούσαν οι υπηρέτες.
Πέθανε από ραγισμένη καρδιά μετά τον θάνατο του συζύγου της.
Την ακούω συχνά να κλαίει.
Αν κάνεις ησυχία, μπορεί να την ακούσεις κι εσύ.
Κλόντια! Μπορώ να φάω κάτι;
Ναι! Έρχομαι αμέσως, Άντριου.
Μετά από άλλο ένα άβολο γεύμα με το Κλαμπ των Ζευγαριών,
ήμουν έτοιμη, όχι, απεγνωσμένη, για λίγο χρόνο με τις φίλες μου.
Πάμε πάντα μαζί στις συνεδριάσεις τις Τετάρτες,
αλλά πού ήταν όλες;
Η Κλαίουσα Κυρία;
Ναι, η Κλαίουσα Κυρία που μου έφερε εφιάλτες χθες.
Καινούργιο αυτό.
Θα μιλήσω στην Κάρεν.
Κάτι άλλο;
-Άργησες. -Με ξεχάσατε. Ένιωσα σαν φάντασμα.
Θεέ μου. Μέντιουμ είσαι;
-Μιλούσαμε για φαντάσματα. -Τι εννοείς;
Σας περίμενα για να έρθουμε μαζί, όπως κάνουμε πάντα.
Θεέ μου, συγγνώμη.
Υπέθεσα ότι θα ήθελες να σε φέρει ο Λόγκαν.
Τι; Όχι! Έλεος! Εντελώς παλιομοδίτικο και τρομακτικό.
Το ότι έχω αγόρι δεν σημαίνει ότι δεν θα έρχομαι μαζί σας.
Σας το είπα.
Ναι, ο Λόγκαν είναι το αγόρι μου,
αλλά αυτό δεν αλλάζει κάτι άλλο.
Εκτός από το μεσημεριανό.
Δεν είναι τίποτα σπουδαίο το Σαλόνι των Ζευγαριών. Αλήθεια.
Μου είπατε ότι έπρεπε να πάω.
Ναι, για τα κουτσομπολιά.
Η Χέιλι κι ο Όλιβερ είναι τέλειο ζευγάρι ή υπάρχουν ρωγμές στα θεμέλια;
Λυπάμαι, αλλά είναι το τέλειο ζευγάρι.
Φρικτά κι ενοχλητικά τέλειο.
Τελειώνουν τις προτάσεις του άλλου και γιορτάζουν χίλιες επετείους.
Αξιολάτρευτο.
Η μαμά μου δέχτηκε.
Όλα έτοιμα για Παρασκευή. Θα κάνουμε και μανικιούρ!
-Παρασκευή; -Της Αγίας Φιλενάδας.
Θα δούμε και θα κοροϊδέψουμε ρομαντικές κομεντί.
-Δέχομαι τα πάντα για να φάω πίτσα. -Τέλεια! Τι ώρα;
Σωστά. Την Παρασκευή.
Κανονίσατε τίποτα με τον Λόγκαν;
Ναι, έκανε κράτηση στο Salvatore's.
Τι ρομαντικό.
Και ακριβό.
Ο κόσμος πάει εκεί για να αρραβωνιαστεί.
Ζηλεύω πολύ. Θα περάσετε τέλεια.
Ανυπομονείς;
Δεν είναι ότι δεν ήμουν ενθουσιασμένη.
Απλώς δεν με τραβούσε όσο η ιδέα να δω ταινίες με τα κορίτσια.
Μαίρη Ανν, είπες τίποτα στον μπαμπά σου;
Αυτό ήταν! Δεν χρειαζόταν να διαλέξω.
Θα έλεγα ότι είχε διαλέξει ο μπαμπάς για μένα.
Εκείνος σίγουρα θα…
Να έχεις γυρίσει στις εννιά.
Δεν νομίζω ότι με άκουσες. Είπα ότι θα βγω ραντεβού
του Αγίου Βαλεντίνου με το αγόρι μου.
Μια στιγμή, παρακαλώ.
"Είχα την αίσθηση ότι εσύ κι ο Λόγκαν είχατε γίνει
κάτι παραπάνω από φίλοι μετά την κατασκήνωση,
και χαίρομαι για σένα, γλυκιά μου.
Φαίνεται να είναι πολύ καλό παιδί".
Μπαμπά, σημειώσεις είναι αυτές;
Όχι.
Ναι.
Προετοιμαζόμουν όλη σου τη ζωή για αυτό.
Φοβόμουν πολύ μην τα χαλάσω όλα.
Μπορεί και να ζήτησα βοήθεια από τον ψυχολόγο…
Δεν χρειάζεται να σου τα πω όλα.
Δεν χρειάζομαι σημειώσεις.
Σ' εμπιστεύομαι.
Ξέρω τι σκέφτεστε. "Τι γλυκό!"
Και έχετε δίκιο. Ήταν.
Αλλά τώρα θα πάθαινα κρίση πανικού.
Σου έστειλε κανείς γαρίφαλο σήμερα;
Όχι, ευτυχώς.
Δεν είναι περίεργο που γιορτάζουμε αυτήν τη μέρα με γλυκά και λουλούδια,
ενώ ο Άγιος Βαλεντίνος τέτοια μέρα μαρτύρησε;
Εννοείται.
Είναι εμπορευματοποιημένη γιορτή που κάνει τις γυναίκες να νιώθουν άσχημα.
Τουλάχιστον ο Γουάτσον θα μαγειρέψει για τη μαμά.
Το άκουσες; Είναι…
Η Κλαίουσα Κυρία;
Κάρεν, δεν με πείθεις.
Φέρνεις εφιάλτες στις μπέιμπι-σίτερ σου.
Σταμάτα να πειράζεις τον κόσμο. Δεν υπάρχουν φαντάσματα.
Κρίστι! Αν θες να σε πάω στα κορίτσια, φεύγω τώρα.
Έρχομαι, Τσάρλι.
Όλα εντάξει.
Ο μπαμπάς μου και η Σάρον θα έβγαιναν.
Με πήρε η μαμά του Λόγκαν,
κι αν η διαδρομή ήταν ενδεικτική για το ραντεβού,
μας περίμενε μια άβολη βραδιά με παύσεις και μηδέν οπτική επαφή.
Κράτηση;
Ναι, με λένε Λόγκαν.
-Επώνυμο; -Συγγνώμη. Μπρούνο.
-Μ-Π-Ρ… -Ξέρω πώς γράφεται.
Τριαντάφυλλο για το κορίτσι.
-Ευχαριστώ. -Ένα λεπτό.
Τι απέγιναν τα αστειάκια μας;
Είχαμε πάντα θέματα για συζήτηση. Τώρα ήμασταν σαν ξένοι.
Μαίρη Ανν;
Μπαμπά;
Όχι. Πώς έγινε αυτό;
-Με κατασκοπεύεις; -Τι;
Όχι. Εδώ είναι το ραντεβού σου;
Νόμιζα ότι θα πηγαίνατε για πίτσα ή ηλεκτρονικά.
Τι σύμπτωση! Ερχόμαστε συχνά εδώ, βέβαια.
Λόγκαν, θα θυμάσαι τον μπαμπά μου από την κατασκήνωση.
-Ναι. -Μπαμπά, ο Λόγκαν. Λόγκαν, ο μπαμπάς.
Και η…
Σάρον.
Λόγκαν!
-Γεια. -Έχω ακούσει πολλά για σένα.
Μπρούνο, τραπέζι για δύο. Έτοιμοι.
Μήπως μπορούμε να το κάνουμε για τέσσερις;
Αλήθεια; Αυτό θες;
Θα έκανα τα πάντα για να γλιτώσω την άβολη συζήτηση με τον Λόγκαν.
Προτιμούσα ακόμη και το διπλό ραντεβού με τη Σάρον και τον μπαμπά.
Ας πούμε όλοι ποια γλώσσα αγάπης χρησιμοποιούμε.
Εγώ τα λόγια επιβεβαίωσης.
Λόγκαν.
Τα αγγλικά;
Όχι, ευχαριστώ. Είμαι 13.
Θα το πάρω εγώ.
Σου είπε η Μαίρη Ανν τα νέα;
-Ο Ρίτσαρντ κατάφερε διακανονισμό. -Μ' αρέσει όταν γίνεται αυτό.
Δεν αντέχω άλλο!
Η Χέιλι κι ο Όλιβερ.
Νιώθω αόρατος στη σχέση μας.
Δεν νοιάζεσαι για μένα!
Όλιβερ!
Μην το κάνεις αυτό.
Διάσημοι, είναι σαν εμάς.
Μα αν το διάσημο ζεύγος του Στόνιμπρουκ
δεν άντεξε μέχρι το πρώτο πιάτο, θα αντέχαμε εμείς;
-Ευχαριστώ. -Ευχαριστώ.
Συγγνώμη, νόμιζα ότι θα έφταναν 20 δολ.
Λέγε με Ρίτσαρντ.
Θα πληρώσεις την επόμενη φορά.
Δεν ήξερα ότι το ταμπλ ντοτ είναι πλήρες μενού.
-Νόμιζα ότι ήταν φαγητό. -Λογικό.
Νόμιζα ότι το γράσο είναι καθαριστικό.
Ήρθε η μαμά μου.
Χρόνια πολλά, Μαίρη Ανν.
Γεια.
Γεια σου, Λόγκαν.
Όταν η Κρίστι γύρισε σπίτι με το πρώτο και τελευταίο μανικιούρ της,
είχε τελειώσει οριστικά με οτιδήποτε ρομαντικό.
Δεν περίμενε, όμως, να βρεθεί
σε ταινία τρόμου;
Η Κλαίουσα Κυρία.
Είχε δίκιο η Κάρεν; Ήταν στοιχειωμένο το σπίτι;
-Μαμά; -Κρίστι!
Νόμιζα ότι ήσουν φάντασμα. Η Κάρεν, δηλαδή.
Παράξενη ακουστική σε παράξενο σπίτι.
Είσαι καλά;
Απλώς είμαι…
συναισθηματικά φορτισμένη και γεμάτη ορμόνες.
Καταλαβαίνω.
Δεν καταλαβαίνω, δηλαδή,
αλλά μπορώ να ακούσω αν θες να μιλήσεις.
Το ξέρω, γλυκιά μου.
Αλλά δεν είναι κάτι που χρειάζεται να σου φορτώσω.
Είναι συναισθήματα που πρέπει να συζητήσω με τον άντρα μου,
αντί να κάνω ότι δεν τρέχει τίποτα
για να μη νιώθει άσχημα,
μέχρι να εκραγώ από το άγχος και τον θυμό.
Ρομαντικό ακούγεται.
Ναι.
Και η Κάρεν;
Να της πω ότι έκλαιγες εσύ στο μπάνιο
και όχι ένα φάντασμα;
Όχι. Γιατί να την απογοητεύσεις έτσι;
Η Λιζ δεν ήταν τυφώνας. Είχε κολλήσει σε τρενάκι του λούνα παρκ.
Αλλά όσο συναρπαστικά κι αν είναι εκείνα,
μετά από λίγο θες να κατέβεις.
Ωραία ήταν. Είναι πολύ καλό παιδί.
Είναι. Κι αυτό είναι το πρόβλημα.
Είναι πολύ καλό παιδί και μ' αρέσει πολύ,
αλλά τώρα που το επισημοποιήσαμε,
νιώθω ότι δεν μπορούμε να φερθούμε φυσιολογικά.
Οι φίλες μου μου φέρονται αλλιώς,
και τον Λόγκαν δεν τον νιώθω πια σαν φίλο.
Ουσιαστικά, νιώθω σαν χαμένη χωρίς φίλους που δεν ξέρει καν τι πρέπει να πει.
Δεν περίμενα τέτοια μοναξιά σε μια σχέση.
Δεν είσαι χαμένη χωρίς φίλους.
Δεν σου ταιριάζει ούτε λίγο αυτή η περιγραφή.
Οι φίλες σου σ' αγαπούν με έναν σχεδόν ανησυχητικά άγριο τρόπο.
Δεν πειράζει αν θέλεις να ξαναγίνετε απλοί φίλοι
ή φίλοι που αρέσουν ο ένας στον άλλο.
Αυτό είστε εσύ και η Σάρον;
Φίλοι που αρέσουν ο ένας στον άλλο;
Γιατί μπορώ να το συνηθίσω αυτό, αλλά περίμενα να έχεις κάνει ήδη πρόταση.
Το καταλαβαίνω.
Μπορώ να σου πω με σιγουριά ότι η Σάρον κι εγώ
είμαστε κάτι παραπάνω από αυτό.
Αλλά είμαστε και ενήλικοι
με τη δική μας ιστορία, τη δική μας οικογένεια.
Δεν ξέρω πώς ακριβώς να το περιγράψω.
Είμαστε απλώς
εμείς.
Μπορώ να σου πω ότι είμαι ευτυχισμένος
κι ότι η Σάρον δεν θα φύγει ποτέ.
Και το ξέρω επειδή το έχουμε συζητήσει.
Αυτό σήμαινε ότι έπρεπε να μιλήσω κι εγώ στον Βαλεντίνο μου;
Δηλαδή, δεν θύμωσες; Ούτε στεναχωρήθηκες;
Πλάκα κάνεις; Διάβασες το μυαλό μου.
Είχα πολύ άγχος.
-Αν πάω άλλη μία φορά… -Στο Τραπέζι των Ζευγαριών!
Όχι ότι θα αντέξει για πολύ.
"Νιώθω αόρατος στη σχέση μας!"
"Δεν νοιάζεσαι καθόλου για μένα!"
Φίλοι;
Ναι.
-Ναι, ας είμαστε απλώς εμείς. -Εμείς.
-Θεέ μου. -Θεέ μου. Το κάναμε!
Δεν το κάναμε.
Να σου επιστρέψω το βραχιόλι;
Όχι βέβαια. Εκτός αν το θες εσύ, γιατί…
Μην το κάνεις περίεργο.
Συγγνώμη.
Ορίστε, λοιπόν.
Η διαφορά ανάμεσα στην αθεράπευτα και την αισιόδοξα ρομαντική
είναι το να λες πώς νιώθεις σε όσους αγαπάς…
Σε όσους σ' αρέσουν. Ας μην προτρέχουμε.
Χωρίσατε;
Αφήσαμε τις ετικέτες.
Μ' αρέσει αυτό.
Είστε κάπου στο ενδιάμεσο. Κι εγώ έτσι είμαι.
Μισώ τις ετικέτες.
Μπορεί να κάνω σχέση με άτομο οπουδήποτε στο φάσμα φύλου,
αρκεί να νοιάζεται για το περιβάλλον και να είναι καθαρό.
Ανοιχτή σε όλα.
-Πολύ ωραίο αυτό, Ντον. -Το ξέρω. Είμαι τόσο κουλ.
Ελπίζω να πεινάτε.
Ειδική παραγγελία.
Εντάξει.
Έτοιμο το δείπνο.
Καλή όρεξη.
Καλέ μου. Ας το πούμε πριν φάμε.
Τι πράγμα;
Έχω μια ανακοίνωση.
-Έχουμε. -Συγγνώμη.
Έχουμε μια ανακοίνωση.
Θεέ μου. Είχε έρθει η ώρα;
Θα γινόμασταν θετές αδερφές με την Ντον;
Με το χτύπημα ζητώ την προσοχή σας.
Ξέρουμε ότι είναι μεγάλο βήμα
κι ότι θέλατε καιρό τώρα να γίνει,
αλλά δεν ξέραμε αν ήμασταν έτοιμοι.
Αλλά, αφού το συζητήσαμε, μας φαίνεται πολύ λογικό πλέον.
Αυτό ήταν! Φθινοπωρινός γάμος.
Μπορντό τραπεζομάντιλα, ανατροπή ρομαντικής κομεντί.
-Το σπίτι είναι γεμάτο τερμίτες. -Τι πράγμα;
Χρειαζόμαστε απεντόμωση.
Και;
Η Μαίρη Ανν κι ο Ρίτσαρντ θα μείνουν μαζί μας για μία βδομάδα.
Μία βδομάδα; Και χρειαζόταν να χτυπήσετε το ποτήρι;
-Μα… -Σας αγαπώ.
Πρέπει, όμως, να συμφωνήσουμε στο τι σημαίνει μεγάλη ανακοίνωση.
Συμφωνώ.
Μήπως το χτύπησα πολλές φορές;
-Το έκανα μεγάλο θέμα. -Το κάναμε.
Το κάναμε. Άκυρο το κουδούνισμα.
Όπως οι ετικέτες, αυτή η γιορτή δεν είναι για όλους.
Όχι λόγω εμπορευματοποίησης ούτε επειδή είναι η μέρα
που πέθανε ένας άγιος, αλλά επειδή είναι μια απλή μέρα.
Δεν χρειάζομαι γαρίφαλα
ή ταμπλ ντοτ για να ξέρω ποιον αγαπώ και ποιος μ' αγαπά.
Αγαπώ την οικογένειά μου Όπως είναι. Ό,τι κι αν είναι. Πείτε το όπως θέλετε.
ΒΑΣΙΣΜΕΝΟ ΣΤΑ ΒΙΒΛΙΑ ΤΗΣ ΑΝΝ Μ. ΜΑΡΤΙΝ
Υποτιτλισμός: Νίκος Σταματουλάκης